Cybill Shepherdová

Cybill Shepherdová (; * 18. február 1950, Memphis, Tennessee, USA) je americká herečka, známa z filmoch ako "Posledné filmové predstavenie" (1971), "Taxikár" (1976), "Alice" (1990), "Múza" (1999), "Open Window" (2006) a televíznych seriálov ako "Mesačný svit" (19851989), "Cybill" (19951998), "Čarodejnice z Eastwicku" (20092010) a "Hriešny zoznam" (20122013).
Detstvo a mladosť.
Shepherdová sa narodila v meste Memphis, v štáte Tennessee. Jej meno vzniklo kombináciou dvoj mien, jej starého otca (Cy) a otca (Billa). Počas jej štúdia na East High School, získala titul „Miss Teenage Memphis“ a v roku 1966 reprezentovala mesto na Miss Teenage America. V roku 1968 sa zúčastnila súťaže „Model of the Year“, vďaka čomu sa stala módnou hviezdou 60. rokov a vydala sa na dráhu modelky. Tiež sa objavila na prednej stránke časopisu Glamour, kde ju uvidela manželka Petera Bogdanovicha, Polly Pratt. Tá neskôr o tom Petrovi povedala, že by sa hodila do role Jacy, v jeho pripravovanom filme "Posledné filmové predstavenie".
Kariéra.
Shepherdová nakoniec bola aj obsadená do role Jacy, film "Posledné filmové predstavenie", sa stal komerčným úspechom, získal dve ocenenia z ôsmych nominácii na Academy Awards a Shepherdová, si tiež vyslúžila nomináciu, na Zlatý glóbus, v kategórii Nová hviezda roku. V roku 1972 sa objavila v romantickej komédii "Dobyvateľ srdcí".
V roku 1974 znovu spolupracovala s Petrom Bogdanovichom a aj herečkou Cloris Leachman, vo filme "Daisy Miller". V roku 1976 sa objavila v ďalšom Oscarovom filme, "Taxikár". O rok neskôr, jej bola ponúknutá rola Linnett Doyle, vo filme "Smrť na Níle", ktorú odmietla. Po roku 1979, účinkovala príležitostne v divadlách, aby nabrala herecké skúsenosti (nakoľko nikdy nenavštevovala hereckú školu) a do Hollywoodu sa vrátila v roku 1982.
Po boku Brucea Willisa, sa objavila v televíznom seriály "Mesačný svit", v ktorom účinkovala v rokoch 1985 až 1988. Za svoj herecký výkon v televíznom seriály, získala dve ocenenia Zlatý glóbus. V roku 1990, si zopakovala rolu Jacy, z filmu "Posledné filmové predstavenie", tento krát v inom filme, s názvom "Texasville". V rovnakom roku spolupracovala s režisérom Woody Allenom a jeho manželkou Miou Farrow, vo filme "Alice". Bola tiež zvažovaná do roly Thelmy, z filmu "Thelma a Louise".
V roku 1995 získala hlavnú úlohu v televíznom seriály "Cybill", ktorý režíroval Chuck Lorre. V televíznom seriály sa objavila po boku Christine Baranski či Alicie Witt. Za svoj herecký výkon získala dve nominácie na Zlatý glóbus, z ktorých jednu vyhrala.
V roku 2000 vyšla jej autobiografia, s názvom "Cybill Disobedience : How I Survived Beauty Pageants, Elvis, Sex, Bruce Willis, Lies, Marriage, Motherhood, Hollywood, and the Irrepressible Urge to Say What I Think". Objavila sa tiež vo filme "Múza", z roku 1999. Neskôr začala hosťovať v televíznych seriáloch alebo vo vedľajších úlohách. Napríklad vo televíznom seriály "The L Word" (20042009), "Čarodejnice z Eastwicku" (20092010) či "Hriešny zoznam" (20122013).
Súkromný život.
Bola dva krát vydatá. Jej prvé manželstvo bolo s Davidom H. Fordom, s ktorým má dcéru Clementine Ford. Ich manželstvo skončilo rozvodom, v roku 1982. Druhý krát sa vydala v roku 1987, za chiropraktika Brucea Oppenheima, s ktorým má dve deti. Manželstvo tiež skončilo rozvodom v roku 1990. V roku 2012 sa zasnúbila za Andreja Nikolajeviča, no v roku 2015 bolo ich zasnúbenie zrušené. Vo svojej biografii, publikovanej v roku 2000, priznala, že mala krátku aféru s Elvisom Presleyim, počas natáčania filmu "Dlhé horké leto" (1985) mala sexuálnu aféru s Donom Johsonom a že odmietla Jacka Nicholsona, kvôli Petrovi Bogdanovichovi.
Jej najstaršia dcéra Clementine, sa otvorene hlási k homosexuálnej orientácii. Shepherdová bola tiež aktivistkou za práva homosexuálov, rovnako ako aj za manželstvo oboch pohlaví a aj za právo potratu. V roku 2009 bola ocenená kampaňou za ľudské práva v Atlante, jednou z dvoch cien National Ally for Equallity. Istý čas praktizovala budhizmus, no v roku 2014 sa vrátila ku katolíckej viere.